
Tisztelt Képviselő testület!
BESZÁMOLÓ A 2012–13-AS TANÉVBEN VÉGZETT ÓVODAI ÉS BÖLCSŐDEI MUNKÁRÓL
Bevezető helyzetelemzés
Intézményünk történetében a 2012-13-as nevelési év volt a második teljes év, amit az új épületben töltöttünk, immár egy óvoda és bölcsődeként a három telephelyet felváltva. A történetünk még rövidnek tűnik, de az előző évhez hasonlóan elmondhatjuk, hogy a 2012-13-as év is a „változások éve” volt újból számunkra.
[bookmark: pr2]A változások között legmeghatározóbb esemény az óvoda egészének működésére, hogy az 1993. évi LXXIX. Törvény a közoktatásról helyett életbe lépett a 2011. évi CXC. Törvény a nemzeti köznevelésről, s az ahhoz kapcsolódó EMMI rendeletek. A 2012-13-as nevelési évet már az új szabályozásnak megfelelően indítottuk el. Sok változást hoz az óvodák működésében, az óvodai nevelés egészében az új törvény. Ezek azonban nem egyszerre, hanem szakaszosan kerülnek bevezetésre, hiszen még a Közoktatási törvény több pontja is érvényben van.
Az új szabályozásokra való felkészülés meghatározta a nevelési évet, hogy minden pedagógus tisztában legyen az előírásokkal, és az elvárásokkal. A szakmai megbeszéléseken ez mindig fő napirendi pontként szerepelt. A törvényi változásokhoz a helyi alapdokumentumokat is át kellett dolgozni, amely a legnagyobb feladatot és kihívást jelentette a nevelő közösségnek. A Pedagógiai Program, az SZMSZ, és a Házirend is módosítva lett az új szabályozásnak megfelelően, s a következő nevelési évet már ennek szellemében kell indítani.
Az Óvodai Nevelés Országos Alapprogramja, az Országgyűlés 2012. december 17-i ülésén lett elfogadva, s 2013.szeptember 1-től kerül bevezetésre. Ez az óvodai nevelés meghatározó és legfontosabb dokumentuma.
Vezetőként nagy gondot fordítottam arra, hogy minden pedagógus és pedagógiai munkát segítő munkatárs alaposan megismerje az Alapprogramban foglaltakat. Az egységes nevelési szellem kialakításához a korszerű ismeretek megszerzése elengedhetetlen. Az Alapprogramban meghatározott elveket minden dolgozónak be kell tartania. Intézményünk arculatát hosszú időre meghatározza az itt dolgozók módszertani kulturáltsága.
A törvényi változásokon kívül említendő, hogy míg a 2011 júliusában az intézmények összevonásával létrejött ÁMK hozott egy új szervezeti formát, addigra a jelen év már ennek a struktúrának az átalakulását jelentette. A legnagyobb intézmény, az iskola már nem része az Általános Művelődési Központnak, csupán annak bizonyos működtetési területei maradtak e szervezeti formában. A változás éppen a nevelési év közepére esett. Az ezt megelőző időszakban nagyon sokféle adatot kellett szolgáltatnunk az országos adatbázisba, amely időigényes feladatnak bizonyult. Az óvodás gyermekek számára ez évtől igényelhettünk oktatási azonosító számot, így minden beíratott gyermek intézményi adata, életútja pontosan nyomom követhető.
Az újonnan létrejött Általános Művelődési Központban óvodánk szerepe meghatározó lett, hiszen a dolgozói létszámunk duplájára emelkedett a konyhai és iskolai takarító személyzettel. Az ezzel kapcsolatos munkáltatói feladatokat nálunk kell megoldani, valamint a pénztár kezelését is itt bonyolítjuk. Ez jelentős többletfeladatot eredményezett ebben a félévben, ‒ de megítélésem szerint ‒ sikeresen megoldottuk a munkatársaimmal együtt. Fennakadás, késedelmes ügyintézés nem fordult elő egyszer sem, biztosítottak voltak a megfelelő munkavégzéshez a feltételek minden tagintézményben. Megbízott intézményvezetőként igyekeztem helytállni, eleget tenni a megnövekedett feladatoknak.
Az óvoda és bölcsőde működésével kapcsolatban nagy öröm számunkra, hogy e nevelési évtől kezdve teljes mértékben birtokba vehettük az udvart. Minden játszótéri eszköz megfelelő minősítésű, a régi játékok felújítása folyamatban van, a tereprendezés is befejeződött. Szeretném kiemelni beszámolómban azt a nagy segítséget, amit a Városszépítő Egyesület és Varga Lajos vállalkozó nyújtott számunkra az intézmény udvarának és környezetének szépítésében. Sok facsemetét ültettünk, szép virágos előkert díszíti az épület utcai részét. A gyerekeket is a növények gondozására neveljük, együtt szépítjük velük a környezetünket. Bízunk abban, hogy az időjárás is segíti a környezetszépítő munkánkat!
Nyáron és a kora őszi időszakban nehézséget okozott a forró időjárás, ekkor inkább az épületben tartózkodtunk a gyerekekkel együtt az egészségük védelmében. A hűtési rendszer nagyon jól vizsgázott, mert kellemes volt a belső hőmérséklet még a legmelegebb napokon is. Azért örülünk neki, hogy a nyáron elfog készülni a homokozók és a terasz árnyékolója, s így lehetőségünk lesz az udvari tevékenységek és szabadtéri játékok szervezésére a nyári hónapokban is.
Az óvodai és bölcsődei nevelés során arra törekszünk, hogy a gyerekek számára kellemessé. élményszerűvé tegyünk minden napot, amit az intézményben töltenek. A tevékenységek, programok szervezésénél fő szempontunk, hogy változatosak, derűs hangulatúak legyenek, és valódi értékeket hordozzanak. Ezeket az elveket valljuk és szeretnénk, ha a szolgáltatásainkat igénybe vevő partnereink is ezeket az alap értékeket tekintenék fő védjegyünknek!

A gyermeklétszám alakulása két évre visszamenőleg kiegyensúlyozott képet mutat, 150 fő körül realizálódik. Ősztől némileg csökken, de ezt még több tényező befolyásolhatja szeptemberig. Minden jelentkező felvételi igényét ki tudjuk elégíteni.
A csoportok valódi átlaglétszáma 25,3 fő, ami megfelel a Köznevelési Törvény előírásainak, azonban a számított létszám ismételten magas 29,5 fő. A különleges bánásmódot igénylő gyerekek eredményes nevelése, foglalkoztatása magas csoportlétszám mellett nehezen megvalósítható.
Különleges bánásmódot igénylő gyermek az NKT 4.§ és a 47. § szerint:
Sajátos nevelési igényű gyermek:
„az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd”.
Beilleszkedési, tanulási, magatartási nehézséggel küzdő gyermek, tanuló: 
„az a különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek. Számított létszám alapján a sajátos nevelési igényű gyermek és a beilleszkedési, tanulási, magatartási nehézséggel küzdő gyerekeket 2 illetve 3 főként kell figyelembe venni a csoportok kialakításánál.”
A differenciált egyéni fejlesztés az óvodapedagógusoknak egyik legfontosabb munkaköri feladata, hiszen minden gyermeknek joga van ahhoz, hogy a saját tempójában haladva kapja meg azt a minőségi oktatást – nevelést, amely a legjobban és legeredményesebben biztosítja a harmonikus fejlődését. Az integrált nevelés feltételeinek biztosítására és javítására törekszünk a sajátos nevelési igényű gyermekek esetében, mert évről – évre növekszik a számuk. Előző évi beszámolómban már kitértem ennek a ténynek az okaira, amely az óta sem változott. Ez nagy kihívás mindannyiónk számára, mert a pedagógusképzés során nem elég hatékonyan készítik fel a leendő szakembereket arra, hogy napi szinten hogyan tudják a legeredményesebben nevelni azokat a gyerekeket, akiket a szakértői bizottság sajátos nevelési igényűnek ítél. Gondolok itt a mozgáskorlátozott, vagy a súlyos halláscsökkent gyermekekre, akik jelenleg is vannak óvodánkban. A lelkiismeretes és nagy empatikus készséggel rendelkező dolgozóink azonban mindent megtesznek, hogy ezeknek a gyerekeknek is boldog és segítő környezetet teremtsünk, ahol az esélyegyenlőség érvényesül.
Az óvodai csoportok nagyon jó átlaglétszámmal működtek egész évben, alacsony volt a hiányzás. Amennyiben valaki huzamosabb ideig távol maradt, azt a szülőt megkeresték az óvónők, és kiemelten figyelemmel kísértük, hogy a gyermek rendszeresen óvodába járjon.
Az óvodai és bölcsődei beíratás megtörtént május elején. 33 óvodás és 22 bölcsődés gyermek iratkozott be a 2013-14-es nevelési évre. A bölcsődében 4 gyermek életkora miatt visszamarad, még nem vehetők fel óvodába. Ezt figyelembe véve a maximálisan felvehető létszámmal kezdhetik meg a következő nevelési évet a bölcsődében is. Amennyiben később még jelentkeznek szülők felvételi igénnyel, akkor azt a gyakorlatot követjük, mint tavaly, hogy a 3 éves gyerekeket átvesszük az óvodába.
Humán erőforrás alakulása
Az intézményünkben dolgozó óvodapedagógusok kisgyermeknevelők, pedagógiai munkát segítők magas színvonalon látják el a munkát.
Az alkalmazotti létszámunk nem változott jelentősen az előző évihez képest, továbbra is 25+1 fő. A létszámon belül voltak a munkakörökhöz kapcsolódó változások, átcsoportosítások, hogy az előírásoknak teljes mértében megfeleljünk. Így például két dajka néni megszerezte a csecsemő és kisgyermeknevelő képesítést, ezért át lettek helyezve a bölcsődei szakfeladatra. Az óvodapedagógusi álláshelyen 1 fő tartós távolléten van (GYES), 1 fő pedig külföldre költözött. Helyette közcélú foglalkoztatott óvóképzős főiskolai hallgatóval oldottuk meg a gyermekek nevelését. Szerencsésnek mondhatjuk magunkat, mert egész évben folyamatosan dolgoztak nálunk közcélú foglalkoztatottak. A segítőkkel, – ésszerű átszervezés mellett – meg tudjuk oldani a megfelelő szintű, biztonságos gyermekellátást. Ez nagy segítséget jelentett akkor is, ha valaki betegség vagy tanulás miatt huzamosabb ideig hiányzott. Szeretném ezt a támogatást ez úton is megköszönni az Önkormányzatnak, mert e nélkül a dolgozókra sokkal nagyobb nagy teher hárult volna.
Iskolai végzettség szerinti besorolás
Főiskola óvónői szak: 13 fő (ebből 2 fő csecsemő és kisgyermek gondozó-nevelő is)
Fejlesztő pedagógus:	3 fő
Gyógy-testnevelő:	2 fő
Közoktatás vezető szak:	2 fő
Drámapedagógus:	1 fő
Csecsemő és kisgyermek gondozó-nevelő:	4 fő
Dajka:	6 fő
A továbbtanuló kollégáink (csecsemő és kisgyermeknevelő főiskolai szakon, gyermek néptánc oktató szakon) e félévben végeznek az iskolai tanulmányokkal, így további költséget már nem jelent a támogatásuk.
Az óvodapedagógusok képesítései megfelelnek az alkalmazási feltételeknek. Az alapdiplomára épülő kiegészítő szakokat pedig eredményesen hasznosítják a felzárkóztatásban és tehetséggondozásban pedagógusaink. A továbbképzési keret az elmúlt évig biztosította, hogy a hét évenkénti kötelező továbbképzési kötelezettségének mindenki eleget tegyen. Sajnos ez évben már nem szerepel a központi költségvetésben ez a normatíva, reméljük a későbbiekben lesz helyette más támogatási forma. Az önképzés, az új ismeretek beépítése a napi gyakorlatba nagyon fontos és az intézmény jövőjének szempontjából meghatározó jelentőségű.
Óvodánkban a szakmai munkaközösségek eredményesen működnek, segítve a kollégákat az összehangolt, egységes nevelési eljárások alkalmazásában, a jó gyakorlatok átvételében, a magas szintű pedagógiai munka kiteljesítésében.
A humán erőforrás alakulása továbbra is biztosítja a magas szintű óvodai és bölcsődei nevelést Körösladányban. Az új ismeretek megszerzése és a módszertani kultúránk fejlesztése érdekében folyamatosan képezzük magunkat. Igyekszünk rész venni továbbképzéseken, szakmai műhelyekben, minden lehetőséget kihasználunk arra, hogy új módszerekkel ismerkedjünk meg. Az egymástól tanulást szívesen alkalmazzuk, ezzel is gyarapítva a pedagógiai eszköztárunkat. Magas szintűnek ítélem meg a kollégáim szakmai tudását, az innovatív eljárások iránti lelkesedését. 
A dolgozóink munkavégzésére a gyerekek feltétel nélküli szeretete, a gyermekközpontúság, a gyermekek személyiségének tiszteletben tartása jellemző. A munkahelyük iránti elkötelezettség is kiemelendő érték. Ezt sokszor bizonyították, amikor munkaidőn túli feladatot kellett ellátni, vagy akkor, ha szabadidőben is szükség volt a segítségre. 
Tárgyi erőforrások alakulása
	
	2012. E/Ft.
	2013. E/Ft.

	Költségvetés összesen
	70124 
	72856

	Állami normatíva
	41742
	68882

	Önkormányzati támogatás
	28382 
	3854


A tárgyi eszközök alakulásában nagy előrelépésként értékeljük, hogy takarítógép, mosogatógép és takarító kocsi került az intézménybe az önkormányzat jóvoltából. Ezért nagy–nagy köszönetünket fejezzük ki, hiszen lényegesen megkönnyíti a technikai dolgozók munkáját a gépesítés. Időben is, de főleg munkaenergia megtakarításában nagyon sokat jelentett a gépesítés.
Intézményünk modern, jól felszerelt, jelenleg minden korszerű eszköz a rendelkezésünkre áll a kiegyensúlyozott munkavégzéshez, a gyerekek megfelelő szintű ellátásához. Az előző évi beszámolómban már kiemeltem, hogy büszkék vagyunk a mai kornak megfelelő eszközállományunkra, de ennek megóvására is nagy gondot fordítunk. Minden dolgozónk „magáénak” érzi a berendezést, s így sajátjaként vigyáz annak állapotára. A régi szőnyegeink, tornaszereink, edényeink is megfelelő állapotban vannak. Az edények közül a porcelán csészék és kistányérok fogytak el kissé gyorsabban, majd a következő időszakban ebből lesz szükség beszerzésre.
Az irodaszerből többet használtunk el ebben évben, mert az ÁMK ügyeinek intézését az óvodában bonyolítjuk le, ezért folyamatos pótlása szükséges (fénymásoló papír, toner).
Az IPR pályázatból minden évben tudtunk fejlesztőeszközöket, alap felszereléseket vásárolni (festék, ragasztó, kréta, papíráru). Sajnos ez a forrás valószínűleg megszűnik, mert ebben az évben nem került kiírásra a pályázat, amit nagyon sajnálunk.
Egyéb nagyobb értékű beszerzés nem történt. A csoportszobák, a közlekedő helyiségek az dolgozók kreativitásának köszönhetően otthonosak, barátságosak. Időt és energiát nem kímélve varázsolják derűssé és esztétikussá a környezetüket, hogy minél inkább szolgálhassák a gyerekek mindennapi tevékenységét, örömteli játékát.
Pályázati eredmények
A megjelenő pályázatokat folyamatosan figyelemmel kísérjük. Az elmúlt évben beadott TÁMOP Óvodafejlesztési Pályázat elbírálása ez év februárjában megtörtént, sajnos nem voltunk a támogatottak között. Tartalmilag megfelelő volt a pályázatunk, de forráshiány miatt elutasították. Bízunk abban, hogy a későbbiekben lesz még lehetőségünk újra pályázni udvari eszközökre és innovatív képzésekre. Az Ovi-Foci pályázat sikerében is reménykedünk, addig pedig az udvar egy részét neveztük ki focipályának.
Az IPR pályázat 2012 decemberéig volt igényelhető. Nagyon eredményes és sikeres munkát végeztünk ennek keretében. Sok-sok szakmai programot, továbbképzést, rendezvényt, projekt napot és partnerkapcsolati tevékenységet valósítottunk meg a támogatásból. El tudtuk vinni a gyerekeket bábszínházba, Gyomára a fürdőbe, családi és játszóházi programokat szerveztünk a szülők nagy megelégedésére. Ezzel is erősítettük az óvoda-család kapcsolatát, szélesítve az együttműködési lehetőségeket. A pályázat keretében támogattunk továbbtanulást is.
Az Erdei ovi megszervezése már nagy múlttal rendelkezik, évről-évre sikeres. Az idei program lebonyolításához az ősz folyamán 100.000. forint támogatást is kaptunk a Földtulajdonosok Társaságától, melyet ez év júniusában használunk fel teljes egészében. Nagyon köszönjük ezt az összeget, így igazán tartalmas lesz az idei Erdei ovi programja.
Alapítványi tevékenység
A Körösladányi Óvodásokért – Gondtalan Gyermekkor Alapítvány ebben az évben is aktívan működött. A kétévente megrendezésre kerülő „Pöttöm Parti” rendezvény novemberben nagy sikert aratott. Színvonalas műsorral bemutatkoztak az óvodai csoportok, játékokat szerveztek az óvodai és bölcsődei dolgozók. Ez úton is szeretném megköszönni az alapítvány vezetősége és az intézmény nevében mindenkinek az erkölcsi és anyagi támogatását. A szülők és kollégák sokat dogoztak a rendezvény megszervezésében, lebonyolításában. Igazi összefogás alakult ki, ami meghozta az eredményét, s ezért szintén köszönet illet meg mindenkit. A rendezvény támogatásának összege 628.000. forint volt.
A személyi jövedelemadó 1%-ból 254.000. forint bevétel származott. Az alapítvány kuratóriuma döntött az összeg felhasználásáról. Felajánlják az udvari árnyékolók építéséhez önerőként. Az önkormányzat jóvoltából hamarosan elkezdődnek a munkálatok, s reméljük, hogy a forró nyári napokon már az árnyékolók alatt hűsölhetnek a gyerekek.
Az alapítványunk kulturális és egyéb eseményeket is támogat. Ez évben újból megszervezi és fizeti a nagycsoportos gyerekeknek egy kirándulást Szarvasra az arborétumba, melyet hagyománnyá szeretnénk tenni.
Az alapítványunkon keresztül lehetett pályázni naptejre, és sikerült is 18.000 forint értékű fényvédőkrémet megnyerni, így bátran vihetjük a gyerekeket a szabadba.
Szakmai munka
Óvodánkban a „Zöldág” helyi program szerint végezzük a nevelő–fejlesztő munkánkat. A bölcsőde szakmai programja is ehhez kapcsolódik, mintegy előkészítve az óvodai nevelést.
A pedagógiai programunkat ez év márciusában dolgoztuk át az előírásoknak megfelelően. A nevelőtestület igyekezett úgy formálni a program bizonyos elemeit, hogy az - a módszertani szabadság megtartása mellett - magas színvonalon biztosítsa a célok és feladatok megvalósulását.
A legfontosabb célkitűzések, alapfeladatok azonban nem változtak, hiszen az Alapprogram is ugyanazokat az elveket rögzíti, mint a régi. Változást abban érzékelünk, hogy bizonyos területek nagyobb hangsúlyt kaptak, átértékelődtek.
Az általunk felvázolt jövőkép, óvodakép egyértelműen meghatározza azt az irányt, amelyet célul tűztünk ki. Ez a következő:
„Szeretnénk, ha óvodánk a megértés, az egymás iránti türelem, az elfogadás, a szeretet, biztonságot, vidámságot adó béke szigete lenne. Olyan hely ahol a gyermekek napjuk nagy részét örömmel, boldogan, önfeledt játékkal tölthetik, kreatív, jókedvű, szakmailag kiváló, mindig megújulni képes óvónők irányításával. Gyermekeinket úgy neveljük, hogy a személyiségük teljes kibontakoztatását elősegítsük, és minden gyermek egyenlő eséllyel részesüljön a színvonalas nevelésben.
Óvodánk esztétikus, melegséget sugárzó, biztonságos környezetével, szeretetteljes és mindenkit maximálisan elfogadó, bizalmat árasztó légkörével, elsősorban a szabad játék eszközeivel készíti fel a gyermekeket az életre. 
A szülők kívánságát, elégedettségét mérlegelve, a gyermekek érdekeit figyelembe véve alakítjuk életüket, melyhez az itt dolgozók hivatásszeretete, a gyermekek és szülők tisztelete, egymás értékeinek megbecsülése párosul.”
A nevelőmunkánkat éves munkaterv szerint végezzük. Az abban megfogalmazottakat igyekeztünk maradéktalanul teljesíteni. A nevelési gyakorlatunk során nagy hangsúlyt fektettünk a közös élményekre épülő tevékenységekre, a gazdag lehetőségeket rejtő játékos tanulásra és a gyerekek egyéni képességeinek kibontakoztatására. A komplex foglalkozások rendszerében a pedagógusok arra törekszenek, hogy a gyerekek számára valódi értékeket közvetítsenek.
A nevelési év kiemelt feladatai az éves munkaterv alapján:
A családokkal való kapcsolattartás mélyítése, közös programok szervezése. A programok dokumentálása. 
Az Integrált Pedagógiai Rendszer feladatainak továbbvitele, új feladatok meghatározása a halmozottan hátrányos helyzetű gyermekek megsegítése érdekében. A szülők tájékoztatása a gyermek előmeneteléről.
A gyermekek neveltségi szintjének emelése: 
· normákhoz, szabályokhoz, szokásokhoz való viszony,
· egészséges életmód szokásainak javítása,
· társas kapcsolatok, gyermek-gyermek, gyermek-felnőtt kapcsolat,
· tevékenységekhez való viszonyban nagyon fontos emelni a neveltséget (együttműködés, alkalmazkodás, kudarctűrés, konfliktuskezelés, önfegyelem, önállóság, stb.),
· játékközpontok tevékenységközpontok, kuckók kialakítása a terem adottságainak megfelelően,
· környezettudatos magatartás színtjének emelése,
· tehetséggondozás kibontakoztatása (a szülői igények és elvárások figyelembe vételével, de reális elvárások alapján),
· mindennapos testnevelés színvonalának emelése,
· a differenciált egyéni fejlesztés megvalósítása minden tevékenység formában (játék, munka, tanulás)
Egyéb feladataink
Az egészséges életmódra nevelés, az egészséges életvitel szokásainak megalapozása, igényének alakítása kiemelt jelentőségű. 
Különös figyelmet kell fordítanunk a gyermek gondozására, testi szükségleteinek, mozgásigényének kielégítésére.
A rendszeres célséták nyújtsanak lehetőséget közös élményen alapuló tapasztalatok gyűjtésére, melyet a gyermekek testi biztonságának szem előtt tartásával valósítunk meg. 
A környezet védelméhez és megóvásához kapcsolódó szokások alakítása, annak betartása továbbra is kiemelt jelentőségű. A gyermekek nevelésébe bevonjuk a szülőket, amennyiben szükséges merjünk hatni azok szemléletére is. Az óvoda által szervezett programokra minél nagyobb számban hívunk meg szülőket, családtagokat.
A szülők figyelmét felhívjuk az otthoni reggeli étkezés fontosságára. Az egészséges táplálkozás szokásainak alapozása érdekében heti rendszerességgel a gyümölcsnapokat tartunk. Javasoljuk a szülőknek, hogy amennyiben módjukban áll, bármikor küldhetnek a csoportba zöldséget, gyümölcsöt.
A gyermek testi épségének védelme és a balesetek megelőzése érdekében a használati tárgyak ellenőrzését, karbantartását, a hibaforrások megszüntetését rendszeresen végezzük. Az udvari játékeszközök környékén naponként valósuljon meg az ellenőrzés. Az eszközök használata csak állandó felügyelet mellett, a tevékenység figyelemmel kísérésével történhet.
A tanulás hatékonyságának erősítése érdekében teremtsünk nyugodt feltételeket. Legfontosabb a gyermekek egyéni képességeinek a figyelembevétele. A differenciált feladatadással juttassuk őket minél több sikerélményhez. 
A DIFER mérési rendszert a középső és nagycsoportos korú gyermekek esetében alkalmazzuk, melynek célja feltárni a gyermekek aktuális fejlettségi szintjét. A méréssel pontos képet kapunk arról, hogy mely elemi készségek, képességek területén van lemaradása, s ennek nyomán határozzuk meg a fejlesztés irányát, tartalmát. Az „Ez én vagyok” mérőeszközt az óvoda mini csoportjától alkalmazzuk.
A tehetséggondozás keretében szerveztünk gyermektánc foglalkozásokat, drámapedagógiai foglalkozásokat és délutáni játékos tornát.
Az iskolaérettségi követelmények teljesítését a megfelelő módszerek és eszközök alkalmazásával érjük el. Gyermekeink sikerélményhez jutva, zökkenőmentesen kezdhessék az iskolát. Az óvoda-iskola átmenet megkönnyítésére munkatervet dogozunk ki minden évben, s annak megfelelően szervezzük a közös programokat.
A szeretetteljes, biztonságérzetet adó, tevékenységekben gazdag óvodai nevelést hirdetjük és teremtjük meg azzal, hogy a gyerekek tisztelete, elfogadása és szeretete a legfontosabb.
Bölcsőde beszámolója (a bölcsőde szakmai vezető összeállítása alapján)
Bölcsődénk férőhelye 26, a 2012 – 2013 tanévet, 26 bölcsődés korú gyermekkel kezdtük. Életkori megoszlás szerint 14 - 32 hónapos kor közöttiek voltak a bölcsődéseink. Gyermekeink életében a bölcsőde az első olyan közösség, ahol a gyermek a legtöbb időt tölti el a szülei nélkül. Ezért a beszoktatásuknál a munkatervet követve, az anyásbeszoktatást részesítettük előnyben, mely fokozatosan és folyamatosan történt. A tipegő csoportban 12, a nagycsoportban pedig 14 gyermeket szokattunk be szeptembertől folyamatosan. Az év folyamán 3 gyermek, betegség miatt kimaradt, 1 gyermek pedig az óvodai csoportba került. A megüresedett férőhelyeket folyamatosan töltöttük fel, így a tanévet 100% - os feltöltöttséggel zárjuk. 22 bölcsődésünk 2013 szeptemberében óvodáskorúvá válik, így az ő helyükre vehetünk fel gyermekeket. A felvételnél előnyben részesítjük a dolgozó szülők gyermekeit és a szociálisan hátrányos helyzetű családokat.
A bölcsődei nevelés – gondozás feladata a gyermekek testi és pszichés szükségleteinek kielégítése és a gyermek fejlődésének az elősegítése. Munkánk során igyekszünk feladatunkat ennek tükrében végezni. Olyan lehetőségeket biztosítva ahol a szülő és gyermeke élvezheti az együttlét örömét, a gyermek megtapasztalhatja a szabadjátékot. Kedvére mozoghat, értékes irodalommal találkozhat, és beszélő környezetben sajátíthatja el az anyanyelvét. Célunk, hogy a bölcsődéseinket óvodáskorukig a családdal együttműködve neveljük és segítsük személyiségük kibontakozását. Adjunk lehetőséget arra, hogy egészségesen fejlődjenek és tapasztalatokat szerezzenek, hogy erre az óvodai nevelés építeni tudjon.
Bölcsődei helyi nevelési programunk szervesen kapcsolódik az óvodai programhoz. A nevelési céljaink, alapelveink, a tevékenységi formáink hasonlóak, fő tevékenységi területeink ugyanazok, de más hangsúlyt kapnak, figyelembe véve az életkori sajátosságokat. A bölcsődei kisgyermeknevelők az óvodáéval egyező nevelési elképzeléseket, értékeket közvetítenek gyermekeiknek. Az óvodai látogatásokkal, szokások kialakításával igyekszünk zökkenőmentessé tenni az átmenetet az óvodába.
Gyermek és ifjúságvédelmi munka
A közoktatás és a gyermek és ifjúságvédelem rendkívül szoros kapcsolatban áll egymással, tekintettel arra, hogy mindkét rendszer alapvető célja a fiatalok védelme.
Az óvodák és bölcsődék feladata az is, hogy felderítse a gyermekek fejlődését veszélyeztető okokat, és pedagógiai eszközökkel törekedjen a káros hatások megelőzésére, ellensúlyozására. A gyermek és ifjúságvédelmi feladatok ellátásában közreműködnek a pedagógusok is. E tevékenység ellátása munkaköri kötelezettsége minden nevelőnek.
Gyermekeink eltérő szociokulturális környezetből kerülnek az intézménybe. Fontos tennivalónk az egyéni sorsokkal törődés.
Az óvoda gyermekvédelmi felelőse látja el az alapvető koordinációs munkát az intézmény és a Gyermekjóléti Szolgálat között. Elsődleges feladata a prevenció, a segítségnyújtás, valamint gyermekvédelmi esetek feltérképezése. Fontos tevékenysége még az adatszolgáltatás, a környezettanulmányok készítése. Számon tartja a veszélyeztetett gyermekeket, nyilvántartást vezet a munkájáról, az esetek jelzése, a jelzőrendszeri megbeszéléseken való részvétel is feladatai közé tartozik.
Az elmúlt évben is több alkalommal élt jelzéssel, óvodások ügyében. Az együttműködés nagyon jó a két intézmény között évek óta. Azonnal fogadnak bennünket, ha sürgős probléma vár megoldásra. Beszámolóját ez év március 24-én készítette el a Gyermekjóléti Szolgálat számára.
Óvodánk kapcsolatai
Az óvoda és bölcsőde része a helyi társadalomnak, ezért fontos, hogy együttműködjünk a környezetünkkel. A minőségfejlesztési folyamatnak is fontos területe a partnerkapcsolatok fejlesztése, hiszen az intézmény akkor működik hatékonyan és eredményesen, ha a partnereivel folyamatos a kapcsolatok ápolása, erősítése. Igyekszünk a meglévő formákon kívül újabb, jól működő lehetőségeket keresni.
Az megkötött együttműködési megállapodásokat igyekszünk minél tökéletesebben betartani. A minőségirányítási program munkatervében megjelölt mérési eredmények alapján célunk a javító intézkedések megtétele, partneri elvárások teljesítése. 
A minőségirányítási programban foglaltaknak megfelelően végezzük a dolgozók teljesítményértékelését.
Legfontosabb és leggyakoribb kapcsolattartási formáink
· Szülőkkel való kapcsolattartás, együttműködés: A pedagógiai programunkban meghatározott kapcsolattartási formák alapján célunk, – a mindenkori reális kéréseik figyelembe vételével – hogy egyenrangú nevelőtársi viszonyban a kölcsönös bizalom és segítségnyújtás, alkalmazkodás valósuljon meg. A meglévő kapcsolattartási formákat szeretnénk bővíteni, illetve a találkozásokat minél tartalmasabbá tenni.
· Gyermekjóléti, családsegítő szolgálat: A családokkal való kapcsolattartás során a hátrányos és veszélyeztetett helyzetben nevelkedő gyermekek érdekeinek képviselete, megsegítése. A gyermek fejlődésének követése, segítségnyújtás formáinak bővítése. Az indokolatlan óvodai hiányzás csökkentése. 
· 
Védőnői hálózat: Egészséges életmódra nevelés kialakításában kölcsönös együttműködés. A szűrő vizsgálatok elvégzése, rendszeres óvodába járás erősítése, indokolatlan hiányzás csökkentése. Betegség miatti hiányzás nyomon követése. A bölcsődés gyermekek orvosi vizsgálatának megszervezése a gyermekorvossal.
· Iskola: A zökkenőmentes átállás megsegítése, az intézmények elvárásainak közelítése egymáshoz. Az óvoda-iskola átmenetet segítő program szerinti megvalósítás.

· Szakmai Szolgáltatók, Pedagógiai Szakszolgálat: A fejlesztésre szoruló gyermekek időben megfelelő szakemberhez kerüljenek. A gyermekek egyéni fejlesztéshez segítségnyújtás, az SNI-s gyermekek szakszerű ellátása. Beszédhibák szűrése, javítása, logopédiai foglalkozások, fejlesztő foglalkozások megszervezése.

· Önkormányzat: Gazdasági együttműködés, megfelelő információáramlás biztosítása. Óvodai és városi rendezvényeken való kölcsönös megjelenés.

· Művelődési intézmények: Kölcsönös megjelenés egymás rendezvényein, ezzel is formálva a gyermekek érdeklődését, ízlésvilágát. A kultúra és művészetek megszerettetése, a családok életszemléletének alakítása.

· Cigány kisebbségi önkormányzat, civil szervezetek: Egyre jobban erősödik az együttműködés, épül a kapcsolatrendszer. Ennek következtében a gyermekek hiányzási aránya csökken, mert a szülők meggyőződnek az óvodába járás, az intézményes nevelés fontosságáról. A CKÖ segítségével a szülők számára szervezett programok látogatottsága nőtt, a konfliktus helyzetekben is segítségnyújtásra törekednek.

· További kapcsolataink: Idősek Otthona, Tűzoltóság- Mentőszolgálat
Óvodánk ünnepei, rendezvényei
Pedagógiai programunk alapján, helyi hagyományainknak megfelelően szervezzük a jeles napokat és ünnepélyeket.
Óvodai hagyományunknak megfelelően éves tervben rögzítve tartjuk meg. Bekapcsolódunk a városi rendezvényekbe, nagycsoportos korú gyermekeink színes műsorral gazdagítják azokat. Óvodapedagógusaink kézműves tevékenységgel és időnkét bábjátékukkal vesznek részt a település rendezvényein. 
Alapelvünk, hogy az ünneplés mellett nyerjen kiemelt hangsúlyt a kulturált viselkedés, az adott ünnepnek megfelelő érzelmi azonosulás.
Külsőségében és tartalmában a műsorok, rendezvények igényesek, jól szervezettek, a gyermekek számára érthetőek, élvezhetőek legyenek.
Lehetőségekhez mérten meghívjuk a családokat, a kapcsolatok mélyítése, illetve az ízlésformálás családi hagyományok szélesítése céljából.
Ez évi rövidített eseménytervünk a mellékletben megtekinthető.

Összegzés
Mint nevelési intézmény, ellátjuk az óvó-védő, szociális, nevelő-fejlesztő feladatokat is. Pedagógiai funkciónkat tekintve pedig fontos feladatunk az iskolai életre való előkészítés, úgy hogy a gyerekek olyan fejlettséggel rendelkezzenek minden területen, amely alkalmassá teszi őket az iskolai életre, a szándékos tanulásra. Ezeket a feladatokat tekintve intézményünk minden dolgozójának magas szintű, összehangolt munkájára szükség van, hogy eleget tegyünk a kihívásoknak.
Beszámolóm elkészítésénél igyekeztem minden területről valósághű képet alkotni, reálisan feltárni az értékeinket, s azokat a tényeket is felvázolni, ahol még van fejlesztésre váró feladatunk.
Ez úton is szeretném megköszönni minden munkatársamnak a 2012-13-as nevelési évben végzett munkáját, azt hogy igyekezett mindenki a tudásának legjavát nyújtani. Az együttműködésért, a szorgalomért a gyerekek őszinte szeretete és mosolya a legnagyobb elismerés!
A fenntartó Városi Önkormányzat Képviselőtestületének szeretném a dolgozói közösségünk köszönetét kifejezni, hogy segítő hozzáállásával mindig biztosította a zavartalan működés feltételeit.
Kérem a tisztelt Képviselőtestületet, hogy értékelje az óvoda és bölcsőde munkáját, tegyen javaslatot annak érdekében, hogy eredményesebben működjön az intézmény!
Körösladány, 2013-06-03
Tisztelettel:
Molnárné Török Erzsébet
Megbízott intézményvezető

	· Fejlesztési színterek berendezése, játszósarkok, tevékenység központok kialakítása.
· Tanévnyitó az iskolában, leendő első osztályosok átkísérése
· Projektnap a szászrégeni testvéróvodával.
· IPR továbbképzés: ismerkedés Tótszöllősy Tünde (mozgásfejlesztő pedagógus, inkluzív tanár) mozgásfejlesztő programjával.
· Szülői fórum minden korcsoportban.
· Túra, kirándulás a Rockenbauer Pál Természetbarát Kör tagjaival.
· Vízhez –szoktatás program. 
(Gyomaendrőd Liget fürdő).
· Takarítási Világnaphoz kapcsolódó programok 
(óvoda udvar, játszótér szemétgyűjtés).
· Első osztályosok visszalátogatása.
· DIFER mérés folyamatosan (nagy és középső csoportok).
· Játszóház az újrahasznosítás jegyében.
· Fejlesztő csoportok kialakítása.
· Tehetséggondozó foglalkozások megszervezése.
· Szakmai nap a pedagógiai szakszolgálat munkatársaival:
Téma: az SNI-s gyermekek fejlesztése a csoportokban.

	OKTÓBER
	· Zenei Világnap az iskolában.
· Kirándulás az erdőbe.
· Állatok Világnapja: csoportonként más-más programokkal (állatsimogató, lovas kocsival városnézés, állatok megfigyelése természetes környezetben).
· DIFER-mérés eredmények összesítése, szülők tájékoztatása, egyéni fejlesztési tervek elkészítése.
· Ruha és játékgyűjtés.
· Hospitálás az első osztályokban.

	
NOVEMBER

	· Szakmai nap:
Téma: belső továbbképzés, beszámoló az intézmény által támogatott továbbképzések tapasztalatairól, aktuális témák megbeszélése.
· Nagyszülők napja.
· Mozgásos délután.
· „Így játszunk mi”- játék délután a szülőknek.
· Fejlesztő eszközök készítése.
· Alapítványi rendezvény.



	DECEMBER

	· Adventi készülődés.
· Mikulás várás. 
· Hospitálás az iskolai nyílt napokon.
· Szociális hátrányok enyhítése céljából az összegyűjtött játékok és ruhák kiosztása.
· Szakmai nap: 
Téma: a drámajátékban rejlő fejlesztési lehetőségek címmel Hugyák Olga vezetésével.
· Az iskolai színjátszó kör előadása az óvodában. 
· ÁMK és városi karácsonyi ünnep a művelődési házban.

	JANUÁR

	· Szülői fórum: tájékoztatás az első félév eredményeiről, aktuális témák megbeszélése.
· „Játssz velem” - hospitációs nap a tanítóknak játékidőben, gyermektánc bemutató.
· Beszámoló a gyermekvédelmi munkáról.
· „Ki mit tud?” otthoni felkészítéssel.

	FEBRUÁR

	· „Várunk farsang” a nyugdíjas klub tagjaival közös édességkészítés, fánksütés.
· Farsangi mulatság az óvodában, művelődési házban.
· Szakmai nap:
Téma: ismerkedés új népi gyermekjátékokkal Novákné Nagy Mariann vezetésével.
· Testnevelési foglalkozás megtekintése, új módszerek átadása egymásnak.

	MÁRCIUS

	· Táncház szülőknek, testvéreknek Novákné Nagy Mariann vezetésével.
· Víz Világnap alkalmából változatos programok óvodában, iskolában.
· Nyílt napok szülőknek.
· Fejlesztő csoportok nyílt napjai.
· Szakmai nap: 
Téma: hospitálás, egymástól tanulás lehetőségei.



	ÁPRILIS

	· „Iskolába készülünk” – hospitációs nap tanítóknak a nagycsoportokban.
· Iskolai beíratás.
· Húsvéti játszóház.
· Föld Napi programok (iskolások fogadása, vetélkedő, faültetés, udvarrendezés, aszfaltrajz verseny, stb.).
· Szakmai nap: 
Téma: a tanuláshoz szükséges részképességek fejlesztése Tasi Mária vezetésével.
· Hospitációs nap a szakszolgálatnál, fejlesztő foglalkozások látogatása, esetmegbeszélések.
· Művészeti iskola tanulóinak bemutatója az óvodában.
· Mozgásos délután.

	MÁJUS

	· Anyák napi ünnepségek csoportonként.
· DIFER-mérés a nagycsoportosoknak.
· Óvodai, bölcsődei beíratás.
· Madarak és Fák Napja, változatos programok csoportonként, vetélkedő az iskolásokkal, madár - les, rajzverseny.
· Csoport kirándulások.
· Iskola-kóstolgató, ovi-bölcsi csalogató.
· Nagycsoportosok búcsúztatása, ballagás.
· Városi gyermeknap.
· Erdei ovi programjainak szervezése.


Időponthoz nem kötött programok
· Mozi, színház, bábszínház látogatás.
· Team megbeszélések havonként, illetve alkalomszerűen.
· Részvétel a városi rendezvényeken.
image2.png




image3.gif




image4.gif




image5.png




image6.png




image7.jpeg




image8.png




image9.jpeg




image10.jpeg




image1.jpeg




